== Historie ==
Fra begyndelsen af 1600-tallet udviklede adelsgodserne i det sydøstlige Slesvig sig til selvstændige administrative enheder under hertugdømmernes [[Fællesregeringen (Slesvig og Holsten)|fællesregering]]. De fleste godser fik også [[Birk (retskreds)|birkret]]. De var dermed som selvstændig retskreds udskilt af både amter og herreder. I 1713 blev de sønderjyske adelsgodser administrativt inddelt i fire godsdistrikter (1. og 2. angelske godsdistrikt, Svansø og Jernved godsdistrikt). Godsdistrikter udgjorde dog ingen retsområde.
  
Under det første angelske godsdistrikt samledes godserne i det østlige Angel (som tidligere udgjorde en stor del af [[Gelting Skov]]), som var omgivet af [[Flensborg Amt|Flensborg]] og [[Gottorp Amt|Gottorp]] (Slesvig) amter. Store dele af godsdistriktet hørte tidligere under [[Ny Herred|Ny]] og [[Slis Herred|Slis]] herreder. Godsdistriktet bestod i 1800-tallet af godserne [[Røst (Slesvig)|Røst]], [[Tøstrupgaard]], [[Sandbæk (Kappel)|Sandbæk]], [[Bukhavn]], [[Ø (Sydslesvig)|Ø]] (Gade), [[Dyttebøl]], [[Gelting Gods|Gelting]], [[Prisholt]], [[Udmark (Sydslesvig)|Udmark]], Nisvrågård, [[Østergård (Slesvig)|Østergård]], [[Brunsholm]], Dollerød, Nørgård, Nybøl, [[Undevad]] (1853 til [[Munkbrarup Herred]]), [[Langballegård]], Lundgård, [[Vesebygaard]] (1853 til [[Husby Herred]]), Svendsby, Søndersø, Grønholt (1853 til Ny Herred), Flarup, Bølskovby og Farnsted (1853 til [[Strukstrup Herred]]). Som følge af patrimonialjurisdiktionens afskaffelse i 1853 blev godsdistrikterne nedlagt og godserne igen underkastet amts- og herredsinddelingen. De fleste af de angelske godser blev derefter underlagt det nyoprettede [[Kappel Herred]]<ref>Historisk samfund for Sønderjylland (Udg.): ''Sønderjylland A-Å'', Aabenraa 2011, s. 135</ref><ref>Gerret Liebing Schlaber: ''Administrative tilhørsforhold mellem Ejderen og Kongeåen indtil 2007'', Flensborg 2007, s. 300</ref>.
Historie Jordbrug